B71 hevur kunngjørt ein útlendskan álopsstyrk. B71 skrivar: Hettar verður ikki fyrstu ferð B71 fær leikarastyrk úr Amerika og annað árið á rað at amerikanarar eru umboðaðir í felagnum. Fyrra árið var venjarin Richard Goffe ein túr í Amerika á eini venjingarlegu og leitaði eftir møguligum leikarum til kappingarárið 2020. Afturkomin av túrinum, settu vit okkum niður og gjøgnumginu møguligar leikarar og avgjørdu tá at størstan týdning var styrkur í miðverjuna og at vit høvdu ikki fíggjarligt rásarúm eisini at taka ein áloypara heim, hóast hettar var ynskiligt. Tá avtornaði, so gjørdu vit sáttmála við Brian Okpala, ið vísti góðar taktir og var okkum ein tryggur aftasti skansi farna kappingarár. Hettar kappingarárið valdu vit at venda aftur til valmøguleikarnar frá fyrra árinum, tá serliga áloypara hesu ferð, aldan tí vit longu høvdu samband við verjuleikaran Victoriano, ið vit hava gjørt sáttmála við her fyri. Joel var fyrra árið fyrsta val hjá venjaranum, um vit gjørdu av at taka ein áloypara afturat einum verjuleikara og heppi var tað tí fyri okkum at maðurin var leysur og klárur at royna eydnuna í Føroyum. Um nýggja leikaran verður sagt at hann, sum flestøll duga at síggja, er høgur og stórur og góður at spæla bóltar upp uppá. Ætlanin er at Joel fer at geva álopsspæl okkara okkurt annað enn vit frammanundan hava og meira afturat. 228660.